ابو العلاء المعری

ابوالعلا احمد المعری عرب شاعر اور فلسفی تھے۔

پورا نام 
ابوالعلاء معری کا پورا نام احمد بن عبد الله بن سليمان، التنوخی المعری تھا

ولادت 
ابو العلاء معری کی پیدائش 363ھ بمطابق973ء معرۃ النعمان میں ہوئی۔ 4 سال کی عمر میں چیچک نکل آئی اور اسی سے بینائی جاتی رہی۔

حالات زندگی 
ابو العلاء معری کاحافظہ باکمال تھا۔ حلب، طرابلس، انطاکیہ میں تعلیم پائی۔ تعلیم سے فراغت کے بعد 398ھ میں بغداد گئے۔ مگر یہاں کی فضا پسند نہ آئی۔ اس لیے اپنے وطن معرہ واپس آگئے۔ اور باقی زندگی دنیا سے الگ تھلگ یہیں گزار دی۔ روشن دماغ اور ترقی پسند شاعر تھے۔ لب و لہجہ کا تند اور مردم بیزار تھا۔ عربی زبان میں محاکاتی شاعری کا بانی تصور کیا جاتا ہے۔ سینکڑوں کتب کا مصنف اور مولف ہے۔ اس کی علمی خدمات کا بیشتر حصہ صلیبی جنگوں کی نذر ہو گیا۔ بعض لوگ کہتے ہیں کہ آواگون کا قائل تھا۔ بعض کا خیال ہے کہ لاادری (ایگناسٹک) تھا۔ اس کے مشہور شعر کا ترجمہ ہے :

"لوگ امام برحق کا انتظار کر رہے ہیں جو ان کے لشکر کی قیادت کرے گا۔ یہ ان کی خام خیالی ہے۔ عقل کے سوا کوئی امام نہیں جو ہر لمحہ انسان کو صحیح مشورہ دے اور اس کو راہ دکھائے۔ "

اپنی غذا میں دال اور سبزیوں پر گزارا کرتے تھا۔ گوشت اور انڈا سے مکمل پرہیز تھا۔علامہ اقبال نے بھی اپنی شاعری میں ان کا ذکر ان الفاظ میں کیا ہے :
کہتے ہیں کبھی گوشت نہ کھاتا تھا معریپھل پھول پہ کرتا تھا ہمیشہ گذر اوقات

تصنیفات 

علامہ اقبال نے نظم میں معری کی دو تصانیف
 ’’رسالہ غفران‘‘ اور
 ’’لزومات‘‘ کا ذکر کیا ہے۔
 الأيك والغصون۔ ادب میں 100 سے زیادہ جزء
 تاج الحرۃ۔ عورتوں کے اخلاق او عادات پر، 400کتابچے
 عبث الويد- ديوان البحتری کی شرح
 رسالہ الملائكۃ
 الفصول والغايات
 رسالہ الصاهل والشاحج

وفات 
ابو العلاء معری کا انتقال 449ھ 1057ء میں ہوا۔ وفات کے وقت اس کے 84 شاگرد شعرا موجود تھے۔

حوالہ جات 

1057ء کی وفیات
973ء کی پیدائشیں
اخلاقیات کے فلسفی
اسلام کے نقاد
ایشیا میں اسلام مخالفت
تارک الدنیا شخصیات
تنوخ
حلب کی شخصیات
خانقاہ نشین
خدا پرست شخصیات
خدا پرست فلاسفہ
دسویں صدی کی عرب شخصیات
سابقہ مسلمان
ضد مذہب
عربی شعراء
عہد عباسی کے شعرا
گیارہویں صدی کی عرب شخصیات
گیارہویں صدی کے مصنفین
مذاہب کے نقاد
مسیحیت کے نقاد
معرۃ النعمان کی شخصیات
نابینا مصنفین
یہودیت کے نقاد
سوری سابقہ مسلم شخصیات
Short description is different from Wikidata
عقلیت پسند